stanford-oval/wikipedia huggingface dataset:
R (ohjelmointikieli)

| R |
| --- | --- |

Kehittäjä:  Ross Ihaka, Robert Gentleman
Vakaa versio:  4.4.1 (14. kesäkuuta 2024)
Vaikutteet:  S, Scheme
Verkkosivu:  https://www.r-project.org
R on ohjelmointikieli ja ohjelmointiympäristö tilastolliseen laskentaan ja grafiikan tuottamiseen. R on GNU-projekti, joka on samankaltainen kuin Bell Labsilla kehitetty S-kieli ja sen ympäristö.
R-kielellä voi tehdä muutamalla rivillä asioita, jotka vaatisivat tunteja taulukkolaskentaohjelmalla tai sivuittain Java-koodia. R ei kuitenkaan sovellu monimutkaisiin tietorakenteisiin, tehokkaseen tiedon kyselyyn tai työskentelyyn tietojoukoilla, jotka eivät mahdu tietokoneen muistiin.
Kieltä käytetään data-analyysiin akateemisessa maailmassa ja suurissa yrityksissä. Kielestä sanotaan tulleen lingua franca tiedonlouhinnan edettyä kulta-ajalle. Kielen sanotaan saaneen seuraajia koska tilastotieteilijät, insinöörit ja tieteilijät joilla ei ole ohjelmointiosaamista kokevat sen helpoksi käyttää.
Kieleen on julkaistu vuoteen 2017 mennessä yli 10 000 laajennuspakettia.
Historia

Kielen ovat kehittäneet Aucklandin yliopistossa Uudessa-Seelannissa Ross Ihaka ja Robert Gentleman.
R-ohjelmointikielessä on vaikutteita John Chambersin kehittämästä S-kielestä, sekä Scheme-kielestä.
Tekijät julkaisivat R:n avoimena lähdekoodina ja se on vapaasti saatavissa GNU GPL -lisenssin alla.
Ohjelmaversio 4.2.1 julkaistiin kesäkuussa 2022.
Kieli

Kieli on suunniteltu aidon ohjelmointikielen ympärille ja se mahdollistaa laajentamisen uusien funktioiden lisäämisellä.
Yksinkertainen interaktiivinen käyttötapaus:
> 1 + 2 + 3
[1] 6
Tulostettava palaute kertoo hakasuluissa indeksin ja sen jälkeen arvon. R-kielessä jokainen konsolissa syötetty arvo tulkitaan vektorina.
Pidempiä vektoreita voidaan syöttää c()-funktion (lyhenne sanasta combine) kautta:
> c(0, 1, 1, 2, 3, 5, 8)
[1] 0 1 1 2 3 5 8
Muuttujaan sijoittaminen ja lausekkeen suorittaminen muuttujilla:
> x <- 1
> y <- 2
> z <- c(x,y)
> z
[1] 1 2
Kieli tukee olio-ohjelmointia.
Ohjelmointiympäristö

Kielen ohjelmointiympäristöstä on saatavilla useita versiota: sitä voidaan käyttää komentoriviltä, graafisen käyttöliittymän kautta tai laajennuksena muihin sovelluksiin kuten Emacsiin.
Ohjelmasta on saatavilla käännetyt binääriversiot on tarjolla Windows-, Macintosh- sekä monille Unix-järjestelmille. Graafisia käyttöliittymiä ovat muun muassa RStudio, GR, RKWard, SciViews-R ja Rcmdr.
Laajennukset

R-kielelle on saatavilla laajennuksia, jotka ovat useiden käyttäjien tuottamia toimintokirjastoja. Lisäpaketit sisältävät usein funktiota ja työkaluja, joiden avulla tiettyjen ongelmien ratkaisu helpottuu oleellisesti, kun taas toiset lisäpaketit sisältävät työkaluja uusien tilastollisten menetelmien käyttöön.
Laajennuspaketteja voi asentaa CRAN (Comprehensive R Archive Network) -palvelusta komennolla
install.packages("thepackagename")
jossa thepackagename on asennettavan paketin nimi.
Esimerkkiohjelma

Alla oleva R-kielinen ohjelma tekee Mandelbrotin joukkoa kuvaavan GIF-animaation.
install.packages("caTools")  # install external package
library(caTools)             # external package providing write.gif function
jet.colors <- colorRampPalette(c("red", "blue", "#007FFF", "cyan", "#7FFF7F",
                                 "yellow", "#FF7F00", "red", "#7F0000"))
dx <- 1500                    # define width
dy <- 1400                    # define height
C  <- complex(real = rep(seq(-2.2, 1.0, length.out = dx), each = dy),
              imag = rep(seq(-1.2, 1.2, length.out = dy), dx))
C <- matrix(C, dy, dx)       # reshape as square matrix of complex numbers
Z <- 0                       # initialize Z to zero
X <- array(0, c(dy, dx, 20)) # initialize output 3D array
for (k in 1:20) {            # loop with 20 iterations
  Z <- Z^2 + C               # the central difference equation
  X[, , k] <- exp(-abs(Z))   # capture results
}
write.gif(X, "Mandelbrot.gif", col = jet.colors, delay = 100)
Kritiikkiä

R:n heikkoina kohtina pidetään tietoturvaa, muistinhallintaa ja suorituksen hitautta.
Esimerkiksi GIS:issä rasterietäisyyden laskemiseen käytettävä distance() on hidas, jos vertaa GIS-ohjelmaan. Muistinhallintaa sanotaan huonoksi ja hitaaksi. Kieltä sanotaan aloittelijalle vaikeaksi ja siinä on jyrkkä oppimiskäyrä. R:n kehittyessä kaikkia paketteja ei päivitetä. Ohjelmapakettien avusteet voivat olla puutteellisia.
Aiheesta muualla

Wikimedia Commonsissa on kuvia tai muita tiedostoja aiheesta .
R-projektin sivut (englanniksi)
CRAN (Comprehensive R Archive Network) (englanniksi)
Jari Oksasen suomenkielinen R-opas (Arkistoitu – Internet Archive)
Robert H. Jackson

Robert H. Jackson noin vuonna 1945.
Robert Houghwout Jackson (13. helmikuuta 1892 Spring Creek, Pennsylvania – 9. lokakuuta 1954 Washington) oli Yhdysvaltain korkeimman oikeuden tuomari, joka toimi Yhdysvaltain pääsyyttäjänä vuosien 1945–1946 Nürnbergin oikeudenkäynnissä. Hän oli myös Yhdysvaltain oikeusministeri vuosina 1940–1941.
Aiheesta muualla

Kuvia tai muita tiedostoja aiheesta Robert H. Jackson Wikimedia Commonsissa
Robert H. Jackson Center (englanniksi)
Jackson käyttämässä puheenvuoroa Nürnbergin oikeudenkäynnin ensimmäisessä istunnossa 20. marraskuuta 1945.
Sadaharu Ō

Ō vuonna 2006
Sadaharu Ō (jap. 王貞治, tunnetaan myös nimellä Wang Chen-chih (kiin. 王貞治); s. 20. toukokuuta 1940 Sumida, Tokio) on japaninkiinalainen entinen baseballpelaaja ja manageri.
Ō pitää hallussaan kaikkien aikojen kunnariennätystä ammattilaissarjoissa 868 kunnarillaan. Hän pelasi Yomiuri Giantsissa vuosina 1959–1980, ja lopettamisensa jälkeen toimi joukkueen managerina vuosina 1981–1988. Hän voitti pelaajana 11 kertaa Japan Seriesin.
Syöttäjänä aloittanut Ō pelasi pääasiassa ykkösvahtina. Hän piti hallussaan NPB:n yhden kauden kunnariennätystä 55 kunnarilla vuodesta 1964 vuoteen 2013 saakka, jolloin Wladimir Balentien rikkoi ennätyksen.
Vuosina 1995–2008 Ō toimi Fukuoka SoftBank Hawksin managerina. Hän jäi eläkkeelle kauden 2008 jälkeen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Reserviupseerikoulun ensimmäinen komppania

Ensimmäinen komppania majoittuu Reserviupseerikoulun päärakennuksessa
Reserviupseerikoulun ensimmäinen komppania eli Kärkikomppania antaa jääkäri-, panssarintorjunta- ja tulenjohtokoulutusta. Kärkikomppanian vahvuus on noin 170 upseerioppilasta. Jääkärilinjalla koulutetaan jääkärijoukkueenjohtajia kaikkiin puolustushaaroihin, panssarintorjuntalinjalla panssarintorjuntaohjusjoukkueenjohtajia maavoimien tarpeisiin ja tulenjohtolinjalla maavoimien alueellisten ja operatiivisten joukkojen tulenjohtajia.
Reserviupseerikoulun toinen komppania, kirveskomppania, yhdistettiin ensimmäiseen 2011.
Rosta

| Rosta |
| --- | --- |

 Rosta
 Koordinaatit: 45°4′N, 7°28′E 
Valtio:  Italia
Alue:  Piemonte
Metropolikaupunki:  Torino
Korkeus:  399 m
Väkiluku:  4 972
Aikavyöhyke:  UTC+1
 – Kesäaika:  UTC+2
 
 http://www.comune.rosta.to.it 
Infobox OKVirheellinen NIMI-arvo: 
Rosta (piemonteksi Rosta ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4 972 asukasta.
Roni Rukajärvi

| Roni Rukajärvi> Henkilötiedot |
| --- | --- |
Syntynyt: 3. syyskuuta 1993 (ikä 31) Oulu, Suomi
Kansalaisuus:   Suomi
Jääkiekkoilija
Lempinimi:  Ruki
Pelipaikka:  puolustaja
Maila:  oikea
Pituus:  183 cm
Paino:  82 kg
Seura
Seura:  Laser HT
Sarja:  Suomi-sarja
Pelaajaura
Pääsarjaura:  2015–
Aik. seurat:  Jukurit (Mestis) Peliitat (Mestis) Pelicans (SML) Tingsryds AIF (Allsv.) Laser HT (Suomen Cup) Bayreuth Tigers (DEL2) ESC Kempten (GER-5/RL)
Roni Rukajärvi (s. 3. syyskuuta 1993 Oulu) on suomalainen jääkiekkopuolustaja, joka pelaa Suomi-sarjajoukkue Laser HT:ssä. Hän laukoo oikealta.
Ura > Maajoukkueura

Rukajärvi pelasi alle 18-vuotiaiden Ivan Hlinkan muistoturnauksessa vuonna 2010 sekä samana vuonna World U-17 Hockey Challengessa. Yhteensä hän on pelannut 13 nuorten ja 26 poikien maaottelua.
Muuta

Rukajärven serkku Enni on lumilautailija ja slopestylen kaikkien aikojen ensimmäinen maailmanmestari sekä olympiamitalisti.
Recettear: An Item Shop's Tale

| Recettear: An Item Shop's Tale |
| --- | --- |

Kehittäjä:  EasyGameStation
Julkaisija:  Carpe Fulgur
Jakelija:  Steam ja GOG.com
Julkaistu:  2010
Lajityyppi:  tietokoneroolipeli ja taloussimulaatiopeli
Pelimuoto:  yksinpeli
Alusta:  Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Recettear: An Item Shop's Tale on EasyGameStationin kehittämä ja Carpe Fulgurin julkaisema toiminta-/simulaatiopeli. Peli on julkaistu vuonna 2010 Windowsille.
Peli on julkaistu Japanissa vuonna 2007.
Peli on alkujaan dōjin-julkaisu, jonka Carpe Fulgur käänsi ja julkaisi englanniksi. Kehittäjäryhmä toimii kuten monet muut ryhmät Japanissa: ryhmä ei ole perustanut korporaatiota vaan toimii kuten ryhmä ystäviä.
Juoni

Pelaaja on Recette, nuori tyttö jonka isä lähtee seikkailijaksi ja jättää Recettelle talon ja suuren velan. Velkoja on keiju nimeltä Tear, joka ehdottaa tyypillisen roolipelikaupan perustamista ja maksamista erissä. Kaksikko omaksuu tunnuslauseen ”Kapitalismi, eteenpäin!” (engl. Capitalism, ho!). Kaupan nimi on sulautuma Recetten ja Tearin nimistä.
Pelaaminen

Pelimaailma on fantasiamaailma, joka on tietoinen sen absurdisuudesta. Pelissä on värikäs visuaalinen tyyli, mutta peli ei ole yksinkertainen.
Pelissä on kalenteri ja pelaajan on viikoittain maksettava osa lainasta.
Päivät jakautuvat neljään vaiheeseen.
Ensimmäisessä vaiheessa pelaaja aloittaa avaamalla kaupan ja myymällä hyllyillä olevia esineitä. Ostajien halutessa ostaa jotain aloitat kaupankäynnin, jossa tarjoat korkealla hinnalla ja asiakas haluaa tinkiä alemman hinnan.
Toisessa vaiheessa voit siirtyä luolastoon etsimään myytäviä esineitä.
Pelin läpäisyn jälkeen (viimeisen lainaerän jälkeen) voi pelata ”new game+” moodissa, jossa peli alkaa alusta pelaajan tason säilyessä. Lisäksi pelissä on selviytymismoodi.
Myynti ja julkaisu

Pelin julkaisija odotti sen englanninkielisen käännöksen myyvän 10 000 kappaleen luokassa, mutta myi nopeasti 100 000 kappaletta. Eräänä menestykseen vaikuttavana tekijänä on arvioitu demo-version (kokeiltavan version) julkaisu shareware-pelien tyyliin, joka mahdollisti pelin kokeilun ennen ostopäätöstä. Peliä toimitettiin laajalti arvostelua varten, mutta muutoin keskustelu pelistä oli pelistä pitäneiden toimesta: julkaisija ei itse käyttänyt ”viraalista” markkinointia.
Julkaisija on harmitellut näppäimistötoimintojen selittämisen puutetta: useat kyselyt pelistä koskivat näppäimistötoimintoja, joissa pääasiallinen toiminto oli ”z”-näppäimessä japanilaisissa peleissä vuosikausia käytetyn käytännön mukaan.
Julkaisija on kertonut paino- ja jakelukustannuksien estävän muun kuin digitaalisen jakelun.
Vastaanotto

Peli on saanut IGN:n arvostelussa arvosanaksi 7,5/10.
Aiheesta muualla

Recettear: An Item Shop's Tale MobyGamesissa (englanniksi)
Rosteh

| Rosteh Ростех |
| --- | --- |

Yritysmuoto:  valtionyhtiö
Toimitusjohtaja:  Sergei Tšemezov (pääjohtaja)
Kotipaikka:  Moskova, Venäjä
Liikevaihto:   931 miljardia RUB (2012)
Henkilöstö:  noin 900 000 (tytäryritykset mukaan lukien)
Tytäryhtiöt:  satoja
Omistaja:  Venäjän valtio
Kotisivu:  rostec.ru(venäjäksi) rostec.ru/en/(englanniksi)
Infobox OKVirheellinen NIMI-arvo: 
Rostehin pääkonttori Moskovassa (2018).
Rosteh (ven. Ростех) on vuonna 2007 perustettu Venäjän valtion omistama suuri, lukuisia merkittäviä tutkimuslaitoksia ja teollisuusyrityksiä hallinnoiva valtionkorporaatio. Säädös yhtiön uudesta nimestä annettiin heinäkuussa 2014; aiemmin korporaation nimenä oli Ростехнологии (Rostehnologii). Yhtiön kotipaikka on Moskova. Koko konsernissa tytäryrityksineen työskentelee noin 900 000 henkeä.
Vuonna 2012 tämä valtionyhtiön liikevaihto oli 931 miljardia Venäjän ruplaa. Ulkomaankaupan osuus liikevaihdosta oli 225 miljardia ruplaa. Vuonna 2013 Rostehin ulkomaankaupan arvoksi kerrottiin jo 350 miljardia ruplaa. Vuoden 2014 myynniksi yhtiö arvioi 1,3 biljoonaa ruplaa (20,2 mrd. USD), kun vuoden 2013 myynti oli ollut 1,04 biljoonaa RUB.
Tytäryritykset

Rostehiin kuuluu kaikkiaan 663 erillistä organisaatiota, jotka toimivat emoyhtiön 13 holdingyhtiönä toimivan tytäryrityksen puitteissa. Holdingyhtiöistä kahdeksan toimii puolustusvälineteollisuudessa ja viisi siviilituotannon parissa. Rostehin yhtiöryppääseen kuuluu myös 21 suoraan emoyhtiön johtamaa organisaatiota. Suoraan ohjatuista yhtiöistä mainittakoon esimerkiksi Venäjän asevientiä hoitava Rosoboroneksport. Vuonna 2013 se vei venäläisaseita 13,2 miljardin Yhdysvaltain dollarin arvosta. Tukholman rauhantutkimuslaitos SIPRIn mukaan Venäjä nousi vuonna 2013 maailman suurimmaksi aseidenviejäksi.
Keskeisiä tytäryrityksiä ovat (holdingyhtiöt):
Holding Aviatsionnoje oborudovanije (Холдинг Авиационное оборудование)
Kalašnikov-konserni* (ОАО Концерн „Калашников“)
Kontsern Radioelektronnyje tehnologii* (KRET, ОАО Концерн Радиоэлектронные технологии)
OPK Oboronprom* (ОАО ОПК „Оборонпром“), johon kuuluu Vertoljoty Rossii ja koneenrakennusyhtiöitä kuten kaasuturbiinivalmistaja ODK
Prominvest (ООО Проминвест)
Roselektronika (Холдинг Росэлектроника)
RT-Avto (ОАО РТ-Авто), joka hallitsee esimerkiksi AvtoVAZia
RT-Biotehprom (ОАО РТ-Биотехпром)
RT-Himkompozit* (ОАО РТ-Химкомпозит)
RT-Stankoinstrument* (ОАО РТ-Станкоинструмент)
Holding Štabe (Холдинг Швабе)
NPK Tehnologii Mašinostrojenija* (NPK Tehmaš, ОАО НПК Технологии машиностроения)
NPO Vysokototšnyje kompleksy* (ОАО НПО „Высокоточные комплексы“)
Rostehilla on myös huomattavaia vähemmistöomistuksia venäläisissä teollisuusyrityksissä. Esimerkiksi maan suurimmasta kuorma-autonvalmistajasta (KamAZ) se omistaa 49,9 %, sekä suuresta titaanin ja alumiinin tuottajasta VSMPO-AVISMA:sta 25 % (+1 osake).
Rosteh on mukana 23 yhteisyrityksessä merkittävien ulkomaalaisten teollisuusyritysten kanssa. Konsernin partnereita näissä hankkeissa ovat muun muassa General Electric, Finmeccanica, Siemens, Daimler, Boeing, Pirelli, Airbus ja Renault-Nissan.
Rostehin useat tytäryritykset (merkintä *) ja konsernin pääjohtaja joutuivat kesällä ja alkusyksyllä 2014 Yhdysvaltojen ja/tai Euroopan yhteisön tai muun länsimaan pakotetoimenpiteiden kohteeksi Venäjän federaation jatkaessa Krimin sotilasmiehitystä ja maan sotiessa sekä tukiessa separatistisia sotilasryhmittymiä myös Itä-Ukrainassa.
Reservikomppania

Reservikomppania oli 1882–1901 Suomen suuriruhtinaskunnan armeijan harjoitusyksiköiden yleisnimitys. Komppanioita oli yhteensä 32 kappaletta eli neljä jokaisessa pataljoonan reservipiirissä. Niissä koulutettiin ne kutsuntatarkastuksen hyväksytysti läpäisseet miehet, jotka arvannoston perusteella välttyivät joutumasta vakinaiseen väkeen. Asevelvollisten palvelus vakinaisessa väessä kesti kolme vuotta, kun taas muut saivat lyhyemmän koulutuksen kolmena kesänä pidetyissä reserviharjoituksissa.
Roni Sevänen

| Roni Sevänen> Henkilötiedot |
| --- | --- |
Syntynyt: 17. huhtikuuta 1995 (ikä 29) Eura, Suomi
Kansalaisuus:   Suomi
Jääkiekkoilija
Lempinimi:  Sevä, Sevi
Pelipaikka:  puolustaja
Maila:  vasen
Pituus:  184 cm
Paino:  89 kg
Seura
Seura:  TPS
Sarja:  SM-liiga
Pelinumero:  67
Pelaajaura
Pääsarjaura:  2014–
Aik. seurat:  KeuPa HT (Mestis) Lukko (SML) Ässät (SML)
Roni Sevänen (s. 17. huhtikuuta 1995 Eura) on suomalainen jääkiekkopuolustaja, joka edustaa SM-liigajoukkue Turun Palloseuraa.
Pelityyli

Sevänen on kertonut olevansa pelityyliltään kahden suunnan yleispuolustaja, joka pystyy puolustamaan ja samalla liikuttamaan kiekkoa sekä osallistumaan hyökkäyksiin. Hän on kertonut olevansa luonteeltan periksiantamaton. Ässien kehitysjohtaja Tommi Kerttulan mukaan Sevänen on kova urheilija, josta kertoo myös se että, hän on pelannut käytännössä täysiä kausia ja hyvällä peliajalla, vaikka pelityyli ei ole mitenkään säästelevä. Kerttulan mukaan Sevänen on hyvä ja aktiivinen puolustuspelissä. Kerttulan mukaan hän pystyy puolustamaan sekä fysiikan että hyvän liikkeen avulla tiiviisti.
Muuta

Seväsen isoveli Santeri pelaa hyökkääjänä II-divisioonajoukkue Kuparikiekossa. Roni valmistui ylioppilaaksi Rauman Lyseon lukiosta syksyllä 2014.
Sevänen on maininnut esikuvikseen Al Iafraten ja Oliver Ekman-Larssonin.
SMS Köln

Köln tai Cöln on ollut ainakin viiden Saksan laivaston aluksen nimenä.
Kaiserliche Marine
SMS Cöln (1909), Kolberg-luokan risteilijä
SMS Cöln (1916), Cöln-luokan risteilijä
Reichsmarine, josta 1935 muodostettiin Kriegsmarine
Köln (1928), Königsberg-luokan risteilijä
Länsi-Saksan laivasto
Köln (F220), Köln-luokan fregatti (Type 120)
Köln (F211), Bremen-luokan fregatti (Type 122).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SMS Köln”, voi hakea sivunnimihaulla, laajalla sivunnimihaulla tai tekstihaulla.
Ruotsin ralli 2019

|  Ruotsin ralli 2019 |
| --- | --- |
 2. osakilpailu 14 osakilpailusta kaudella 2019. 
Ajankohta:  14.–17. helmikuuta 2019
Pituus:  19 erikoiskoetta


Palkintokoroke
Voittaja:   Ott Tänak  Martin Järveoja  (Toyota Gazoo Racing)
Toinen:   Esapekka Lappi  Janne Ferm  (Citroën World Rally Team)
Kolmas:   Thierry Neuville  Nicolas Gilsoul  (Hyundai Motorsport)
Kilpailussa toiseksi ajoi Esapekka Lappi.
Ruotsin ralli 2019 (virallisesti 67. Rally Sweden) oli rallin MM-sarjan kauden 2019 toinen osakilpailu, joka ajettiin 14.–17. helmikuuta 2019. Kilpailun keskuspaikka oli Torsbyssä ja kilpailussa oli 19 erikoiskoetta.
Kilpailun voitti Ott Tänak ennen Esapekka Lappia ja Thierry Neuvillea. Jari-Matti Latvala menetti aikaa lumipenkassa perjantaina ja Teemu Suninen lauantaina. Sébastien Ogier ajoi lumipenkkaan perjantaina ja ajoi viikonlopun ralli 2 -säännön turvin tavoitteena kerätä Power Stage -pisteitä. Ole Christian Veiby voitti WRC2 -luokan kilpailun. Janne Tuohino oli kilpailussa ensimmäistä kertaa World Rally Car -autolla sitten vuoden 2006. Marcus Grönholm oli mukana yksityistallin autolla, mutta kolaroi perjantaina ja jatkoi kilpailua ralli 2 -säännön turvin.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Ott Tänak |  Martin Järveoja | Toyota Yaris WRC | 2:47.30,0 |  | 25+5 |
| 2. |  Esapekka Lappi |  Janne Ferm | Citroën C3 WRC | 2:48.23,7 | +53,7 | 18+1 |
| 3. |  Thierry Neuville |  Nicolas Gilsoul | Hyundai i20 Coupe WRC | 2:48.26,7 | +56,7 | 15+4 |
| 4. |  Andreas Mikkelsen |  Anders Jæger | Hyundai i20 Coupe WRC | 2:48.35,4 | +1.05,4 | 12 |
| 5. |  Elfyn Evans |  Scott Martin | Ford Fiesta WRC | 2:48.38,2 | +1.08,2 | 10+3 |
| 6. |  Kris Meeke |  Sebastian Marshall | Toyota Yaris WRC | 2:49.08,8 | +1.38,8 | 8 |
| 7. |  Sébastien Loeb |  Daniel Elena | Hyundai i20 Coupe WRC | 2:49.19,7 | +1.49,7 | 6 |
| 8. |  Pontus Tidemand |  Ola Fløene | Ford Fiesta WRC | 2:51.07,7 | +3.37,7 | 4 |
| 9. |  Ole Christian Veiby |  Jonas Andersson | Volkswagen Polo GTI R5 | 2:54.04,0 | +6.34,0 | 2 |
| 10. |  Janne Tuohino |  Mikko Markkula | Ford Fiesta WRC | 2:55.51,4 | +8.21,4 | 1 |
Lähde:
Muuta

Jari-Matti Latvala ajoi 197. MM-rallinsa ja nousi yksin eniten MM-ralleja ajaneeksi kuljettajaksi ohi Carlos Sainzin.
Ryžkova

Ryžkova vuonna 2016, jolloin siellä vieraili suomalainen ryhmä.
Ryžkovan museo
Ryžkova oli suomalainen siirtola aroalueella Länsi-Siperiassa Tobolskin kuvernementissa Tjukalinskin piirikunnassa 220 km Omskista luoteeseen. Siirtolassa oli 1900-luvun alkuvuosina suomensuomalaisia noin 400, lisäksi muun muassa inkeriläisiä ja pääväestönä latvialaisia. Siirtolassa oli kirkko ja suomenkielinen koulu. Siperian suomalaisten pappi asui Ryžkovassa 1819–1861. Asukkaat harjoittivat etupäässä karjanhoitoa, maanviljelys tuotti muun muassa ruista
Ryžkovan, ensimmäisen Siperian suomalaissiirtolan, perustivat Siperiaan 1802 karkotetut inkeriläiset. 1840-luvulta alkaen sinne ruvettiin lähettämään myös suomalaisia. Ryžkovasta käsin perustettiin kaikki Siperian muut suomalaissiirtolat: Verhne-Suetuk 1845, Bugene ja Bojarka 1847 sekä Om 1861 sen jälkeen kun Ryžkova alkoi käydä ahtaaksi ja syntyi levottomuutta ja Ryžkova lopulta paloi 1848..
1845 alueelle alettiin lähettää Suomesta karkotettuja rikollisia, ja seuraavien 62 vuoden aikana koko Siperiaan karkotettiin yhteensä noin 3 200 rikollista. Ensimmäinen Suomesta lähetetty pappi oli Johannes Granö. Suomalaisjäljet näkyvät seudulla yhä, vaikka vallankumous katkaisi yhteydet. Karkotukset päättyivät 1888, jolloin Siperiaan oli toimitettu kaikkiaan 880 pakkotyöläistä ja 2 356 uudisasukasta. Uudisasukkaat olivat irtolaisuudesta ja muista pikkurikoksita tuomittuja, jotka ennen rangaistusaikansa päättymistä pyysivät päästä Siperiaan uudisasukkaiksi.
Granö julkaisi ajastaan Siperiassa kirjat Kuusi vuotta Siperiassa (Helsinki: Weilin & Göös, 1893). ja Siperian suomalaiset siirtolaiset (Fennia-sarja no 22; 1904-05). P. Granön kirjoitus Siperian suomalaiset sisältyy Kansanvalistusseuran kalenteriin 1915.
Huomautuksia

↑  paloi P. Granön mukaan viimeistään 1846, jolloin kylä "hätäisesti ja hutiloimalla rakennettiin uudestaan"
Aiheesta muualla

Siperian suomalaiset, Pieni tietosanakirja (Runeberg.org)
Sada Abe

| Sada Abe |
| --- | --- |
 Sada Abe pidätyksensä jälkeen vuonna 1936.
Henkilötiedot
Syntynyt: 28. toukokuuta 1905 Kanda, Tokio
Kuollut: vuoden 1971 jälkeen
Kansalaisuus:   Japani
Muut tiedot
Uhrit:  1
Sada Abe  (jap. 阿部定, 28. toukokuuta 1905 – vuoden 1971 jälkeen) oli japanilainen prostitoitu geisha. Sada Abe murhasi toukokuussa 1936 rakastajansa Kichizō Ishidan hypoksifilialla. Murhan jälkeen Sada Abe oli leikannut Ishidan siittimen ja kivekset irti, ja piiloittanut ne kimonoonsa. Sada Abe tuomittiin lopulta vankilaan, josta hänet vapautettiin viiden vuoden vankeustuomion jälkeen.
Sada Abe syntyi 28. toukokuuta 1905 Tokiossa Chiyodan Kandassa. Abe aloitti prostitoituna työskentelyn Osakan Tobitan alueella, mutta sai pian huonon maineen. Hän varasti asiakkailta rahaa ja yritti poistua alueelta useita kertoja, siinä kuitenkin onnistumatta. Abe vaihtoi ammatteja usein, mutta palasi lopulta aina prostitoiduksi. Kichizō Ishidaan hän tutustui ravintolassa Tokiossa. Murhan jälkeen hän toimi kirjailijana. Murhasta on tehty elokuvia ja kirjoja, tunnetuin niistä on elokuva Aistien valtakunta (1976).
Murha

Noin kello 2.00 18. toukokuuta 1936, kun Ishida nukkui, Abe kuristi hänet kuoliaaksi. Abe kommentoi myöhemmin poliiseille tunteneensa olonsa rauhalliseksi murhan jälkeen. Muutaman tunnin kuluttua Abe leikkasi keittiöveitsellä Ishidan kivekset ja siittimen ja kätki ne sanomalehtiin. Abe piti niitä hallussaan kolme päivää, eli pidätykseen saakka.
Sadahiro Takahashi

| Henkilötiedot |
| --- | --- | --- |
Koko nimi: Sadahiro Takahashi
Syntymäaika: 7. lokakuuta 1959 (ikä 64)
Syntymäpaikka: Saitama, Japani
Kansalaisuus:  Japani
Pelipaikka: Hyökkääjä
Seurat
| Vuodet | Seura | O (M) |
| 1982–1988 | Fujita Industries |  |
Maajoukkue
| 1979 | Japani U-20 |  |
Sadahiro Takahashi (jap. 高橋 貞洋, Takahashi Sadahiro; s. 7. lokakuuta 1959 Saitama) on japanilainen entinen jalkapalloilija.
Jalkapallomaajoukkue

Takahashi kuului Japanin U-20 joukkueeseen nuorten MM-kilpailuissa 1979.
Sad Man’s Tongue

| ”Sad Man’s Tongue” Volbeat |
| --- | --- | --- |

Singlen tiedot
 Albumilta: Rock the Rebel / Metal the Devil
 B-puoli: ”Soulweeper #2”
 Julkaistu: 2007
 Tekijä(t): Michael Poulsen
 Tuottaja(t): Jacob Hansen
 Tyylilaji: hard rock heavy metal
 Kesto: 03.05
Volbeatin muut singlet
| ”I Only Want to Be with You”  | ”Sad Man’s Tongue”  | ”The Garden’s Tale”  |
Sad Man’s Tongue on tanskalaisen heavy metal -yhtye Volbeatin kappale, joka julkaistiin ensimmäisenä singlenä albumilta Rock the Rebel / Metal the Devil. Kappaleen sävelsi yhtyeen laulaja Michael Poulsen. Kappale nauhoitettiin vuonna 2006 Tanskassa Riben kaupungissa sijaitsevassa Hansen studiossa.
Kappaleet

Sad Man’s Tongue – 03:05
Soulweeper #2 – 04:02